《田饮引》
魏晋·朱异

卜田宇兮京之阳。面清洛兮背修邙。属风林之萧瑟。值寒野之修茫。

鹏纷纷而聚散。鸿冥冥而远翔。酒沈兮俱发。云沸兮波扬。

岂味薄于东鲁。鄙密甜于南湘。于是客有不速。朋自远方。

临清池而涤器。辟山牖而飞觞。促膝兮道故。久要不兮忘。

间谈希夷之理。或赋连翩之章。

作者简介：（ ?—257）三国吴吴郡吴人，字季文。朱桓子。初以父任为郎，后拜骑都尉，代领父兵。败魏将文钦兵，迁扬武将军。孙亮建兴初，魏军出东兴，异督水军击破之。寻假节为大都督。魏诸葛诞据寿春降，异往救援，围不解，为孙綝所害。